
KIVONAT

Szentendre Város Önkormányzat Képviselő-testületének

2023. november 15-i üléséről készült jegyzőkönyvéből

3.
Sürgősségi indítvány a LIFE-LOCAL pályázatban való partneri részvételről

Előadó: Fülöp Zsolt polgármester
Szentendre Város Önkormányzat Képviselő-testületének

206/2023. (XI.15.) Kt. sz. határozata:

Szentendre Város Önkormányzat Képviselő-testülete úgy dönt, hogy

1. pályázatot nyújt be “LIFE-TEMPO” címmel nemzetközi konzorcium keretében, amiben Szentendre kedvezményezett partnerként való részvétele a pályázatban lehetővé teszi, hogy az elnyerhető 37.073 EUR támogatással a 2024. szeptember és 2026. február közötti 18 hónapos időszakban kiegészítse a hivatalban foglalkoztatott, a tiszta energiákra való átállást Szentendrén támogató energetikai munkatárs (Transition Manager) illetményét, továbbá a munkájához szükséges információkat és képzéseket megkapja;
2. felkéri a Polgármestert, hogy a pályázati dokumentáció elkészítéséről és a határidőre való benyújtásáról gondoskodjon;
3. felkéri a Polgármestert, hogy a döntés költségvetési hatását az Önkormányzat 2024. évi és az azt követő költségvetések tervezése során vegye figyelembe;
4. felkéri a Jegyzőt, hogy a pályázat elnyerése esetében a Városfejlesztési és Vagyongazdálkodási Iroda keretében foglalkoztatott, a tiszta energiákra való átállást Szentendrén támogató energetikai munkatárs (Transition Manager) illetményét a közszolgálati tisztviselőkről szóló 2011. évi CXCIX. törvény alapján szükség esetén egészítse ki.
Felelős: 1-2-3.  pont: Polgármester


         4. pont: Jegyző

Határidő: 
1-2. pont: azonnal



3. pont: az Önkormányzat 2024. évi költségvetésének tervezése során



4. pont: pályázat elnyerése esetén a támogatási szerződés megkötését követően 

             (2024. szeptember)

A végrehajtásért közvetlenül felelős: Polgármesteri Kabinetvezető, Városfejlesztési és Vagyongazdálkodási Iroda, Pénzügyi Iroda, Jegyző

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Polgármesteri Kabinet, Kabinetvezető – intézkedésre
4. Városfejlesztési és Vagyongazdálkodási Iroda, Irodavezető - intézkedésre

5. Pénzügyi Iroda, Irodavezető - intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. november 16.
Simor Györgyné
jegyzőkönyvvezető

